José Manuel Prieto es reuneix amb la direcció de l'àrea de Salut de Gandia per analitzar l'evolució de la COVID
19 novembre 2021

## José Manuel Prieto es reuneix amb la direcció de l'àrea de Salut de Gandia per analitzar l'evolució de la COVID19 novembre 2021Última actualització: 20 novembre 2021

![](../gestion/img/f12da7680eb76047b7aa373f4bf095bf301de4759ac53cc8c8d22e0b9203167f.jpg)  
  

"_No podem tornar enrere. No podem desaprofitar l'esforç col·lectiu que hem fet durant tants mesos_". Així ho ha declarat l'alcalde de Gandia, José Manuel Prieto després de mantenir una reunió amb la Gerència i la direcció de la Gerència del departament de Salut de Gandia on s'han abordat qüestions relatives al funcionament, les necessitats de departament de Salut a més d'exposar la situació actual dels nivells d'incidència de la COVID a la nostra ciutat.  
Durant la trobada s'ha informat que en setmanes anteriors s'estava en una incidència de 20 casos setmanals mentre que ara es produeixen 40 o 60 casos diaris, de manera que es poden extremar les precaucions.

Posteriorment a la reunió a l'Hospital, l'alcalde i la regidora de Sanitat, Liduvina Gil, acompanyats de l'equip directiu de l'Àrea de Salut han visitat els Centres de Salut de Corea el Grau on han comprovat l'estat de la vacunació.

Prieto ha llançat dos missatges més. El primer ha estat que es manté la necessitat de vacunació. "_Demanem als ciutadans que no s'hagen vacunat encara que exercisquen la responsabilitat de vacunar-se i que acudisquen als Centres de Salut perquè les persones que no ho han fet són les que estan tenint els principals problemes_".  
El segon missatge ha estat insistir en les mesures de protecció. "_Hem de continuar prenent mesures en espais interiors perquè són els espais que plantegen més problemes. La mascareta i la distància social segueixen vigents_". "_Tothom entén que la vacuna ens pot estalviar una malaltia greu o un ingrés, però no ens lliura del contagi_", va incidir Prieto

Finalment, l'alcalde ha avançat que està prevista per a la setmana que ve una dosi de reforç per a aquells que van ser vacunats amb Janssen o les persones més grans de 70, 65 i 60 anys.

Per part seua, **Joaquín Miñana**, gerent del departament de Salut de Gandia i director del hospital Francesc de Borja, ha incidit que "_les dues armes que tenim són la vacunació i les mesures preventives com l'ús de la mascareta en espais on no es puga mantenir una distància mínima_". Pel que fa al reforç de la vacuna, Miñana ha afirmat que una vegada que els experts en l'àmbit nacional ho decidisquen, "p_osarem tots els mitjans disponibles que tinga'm perquè la tercera dosi s'aplique de manera ràpida i eficaç_".